**Bánk bán-verseny 2. forduló**

***Idézet a műből: „BÁNK (szemei előtt kapkodván).***

***Itt - itt - itt a világ.***

***A könnyek eltakarják azt előlem.***

 ***Nincs a teremtésben vesztes, csak én!***

 ***Nincs árva más több, csak az én gyermekem!”***

Az életben vannak váratlan fordulatok, amelyek meghatározzák további sorsunkat.

Bánk bán elhamarkodottan, indulatai mentén döntött. Nem mérlegelte az összes körülményt, bízott Gertrudisban, hiszen ő a magyar király felesége volt. Melinda állításait nem hitte el, inkább az „idegeneknek” adott igazat. A történet végén rájött arra, hogy meggondolatlanul, gyorsan cselekedett.

 Lehet ez így napjainkban? Igen, lehetséges. Miért is?

Bizonyos dolgoknak nem járunk utána alaposan. Hiszünk a közvetlen környezetünkben lévő embereknek, és néha ez vezet minket tévútra. Amikor erre rájövünk, már nem tudjuk visszafordítani a dolgok menetét. Nemcsak mi, hanem az is vesztese a történetnek, akiben/akinek nem hiszünk.

 A fizikai veszteség mellett, nagyon fontos az érzelmi veszteség is: nincs kihez fordulni, nincs kihez szólni…

Ki a felelőse ennek?

 Van-e önvád bennünk? Hol rontottuk el? Rajtunk kívül még ki a vesztes? Döntéseinknek vannak visszafordíthatatlan következményei: ebben a műben a haláleset. Sőt, ennek is van következménye, hiszen a gyermek félig árva maradt, de Bánk, az apa is. Mit mondunk neki? Ki volt a hibás mindezért?

 A hirtelen hozott döntések egy életen át kísérnek bennünket. Olyan ez, mint egy büntetés; életre szóló, sok-sok sebet hagyva maga után.

 Az emlékezés pedig? Fájó, önmarcangoló, de másrészről a másikról csak a jót felelevenítő.

Az emlékezés a lélekben terem, de a lélek nem hal meg sohasem.